text: ডিএসইতে লেনদেন বেড়েছে ১৩%
  প্রকাশ : ০৯ নভেম্বর ২০১৭, ১৬:৩৭
  ঢাকা স্টক এক্সচেঞ্জে (ডিএসই) বৃহস্পতিবার মূল্য সূচকের উত্থানে লেনদেন শেষ হয়েছে। এদিন ডিএসইতে আগের দিনের তুলনায় ১৩ দশমিক ৭০ শতাংশ লেনদেন বেড়েছে। তবে আজ ডিএসইতে লেনদেনে অংশ নেওয়া বেশিরভাগ শেয়ারের দরপতন হয়েছে।
  বাজার বিশ্লেষণে দেখা যায়, বৃহস্পতিবার ডিএসইতে ৮৭০ কোটি ৫৪ লাখ টাকার শেয়ার লেনদেন হয়েছে। যা আগের দিনের তুলনায় ১০৪ কোটি ৯৪ লাখ টাকা বেশি। আগের দিন এ বাজারে ৭৬৫ কোটি ৬০ লাখ টাকার শেয়ার লেনদেন হয়েছিল।
  অন্যদিকে আজ চট্টগ্রাম স্টক এক্সচেঞ্জে (সিএসই) ৪৮ কোটি ২৭ লাখ টাকার শেয়ার লেনদেন হয়েছে।
  সিএসইর সার্বিক সূচক সিএএসপিআই ১০৬ পয়েন্ট বেড়ে অবস্থান করছে ১৯ হাজার ২০২ পয়েন্টে। সিএসইতে মোট লেনদেন হয়েছে ২৪৭টি কোম্পানির শেয়ার ও মিউচ্যুয়াল ফান্ড। এর মধ্যে দর বেড়েছে ১০৬টির, কমেছে ১১২টির এবং অপরিবর্তিত রয়েছে ২৯টি কোম্পানির শেয়ার।